Noin 17 vuotta sitten tulin allergiseksi Delhin ilmalle.
Lääkärini kertoivat, että keuhkojeni kapasiteetti
on vajonnut 70 prosenttiin,
ja se tappoi minua.
IIT:n ja TERI:n avulla
ja NASA:lta oppimalla
keksimme, että on olemassa kolme
vihreää kasvia,
yleistä huonekasvia, joiden avulla
voimme tuottaa kaiken tarvitsemamme
raikkaan ilman pysyäksemme terveinä.
Olemme myös havainneet, että voimme
alentaa ilmanvaihdon vaatimuksia
rakennukseen, pitäen kuitenkin yllä
teollisuuden ilmanlaatustandardit.
Nämä kolme kasvia ovat arekapalmu,
anopinkieli ja kultaköynnös.
Tieteelliset nimet ovat edessänne.
Arekapalmu on kasvi, joka
poistaa hiilidioksidia ja muuttaa sen hapeksi.
Tarvitsemme neljä olalle ulottuvaa kasvia per henkilö,
ja mitä kasvien huoltamiseen tulee,
meidän täytyy pyyhkiä lehdet
joka päivä Delhissä, ja kenties
kerran viikossa puhtaampi-ilmaisissa kaupungeissa.
Meidän piti kasvattaa ne matokompostoidussa mullassa,
joka oli steriiliä, tai vesiviljelyllä,
ja viedä ne ulos joka kolmas tai neljäs kuukausi.
Toinen kasvi on anopinkieli,
joka sekin on yleinen kasvi,
ja me kutsumme sitä makuuhuonekasviksi,
koska se muuttaa hiilidioksidia hapeksi öisin.
Tarvitsemme kuudesta kahdeksaan vyötäröön ulottuvaa kasvia per henkilö.
Kolmas kasvi on kultaköynnös,
ja tämäkin on erittäin yleinen kasvi;
mieluiten se kasvaa vesiviljelyllä.
Tämä kasvi poistaa formaldehydejä
ja muita helposti haihtuvia kemikaaleja.
Näillä kolmella kasvilla
voi kasvattaa kaiken tarvitsemansa hengitysilman.
Itse asiassa, voisi asua pullossa
korkki kiinni, kuolematta,
eikä tarvitsisi tuoretta ilmaa.
Olemme kokeilleet näitä kasveja
rakennuksessamme Delhissä. Se on
4600 neliömetrin 20-vuotias rakennus.
Siellä on 1200 kasvia 300:lle henkilölle.
Tutkimuksemme osoittavat, että on
42 prosentin todennäköisyys, että veren happitaso
kasvaa prosentin, jos oleilee sisätiloissa
tässä rakennuksessa 10 tuntia.
Intian hallitus on löytänyt
tai julkaissut tutkimuksen, joka osoittaa
että tämä on terveellisin rakennus New Delhissä.
Tutkimus osoitti, että meillä on
muihin rakennuksiin verrattuna
vähemmän
silmän ärsytystapauksia jopa 52 prosenttia,
hengitystieongelmia 34 prosenttia,
päänsärkyä 24 prosenttia,
keuhkojen vammautumista 12 prosenttia ja astmaa 9 prosenttia.
Tämä tutkimus julkaistiin 8. syyskuuta 2008,
ja se on saatavilla Intian hallituksen nettisivuilta.
Meidän kokemuksemme on, että
ihmisten tuottavuus kasvoi uskomattoman paljon,
yli 20 prosenttia, näitä kasveja käyttämällä.
Myös rakennuksen energian kulutus väheni
hämmästyttävät 15 prosenttia, koska tarvittiin vähemmän tuoretta ilmaa.
Toistamme tätä nyt
163 tuhannen neliömetrin rakennuksessa,
jossa tulee olemaan 60 000 sisäkasvia.
Miksi tämä on tärkeää?
Se on tärkeää myös ympäristölle,
koska maailman energiankulutuksen
odotetaan nousevan
30 prosenttia seuraavan vuosikymmenen aikana.
40 prosenttia maailman energiasta kulutetaan
rakennuksissa tällä hetkellä
ja 60 prosenttia maailman väestöstä
tulee asumaan kaupungeissa,
joissa on asukkaita yli miljoona, seuraavan 15 vuoden aikana.
Tulee olemaan kasvava suuntaus asua
ja työskennellä ilmastoiduissa paikoissa.
Ole se muutos, jonka haluat nähdä maailmassa,
sanoi Mahatma Gandhi.
Kiitos teille.
(Aplodeja)